Cathcart pelasi ensimmäisen A-maaottelunsa Pohjois-Irlannin maajoukkueessa 0–1-tappioon päättyneessä EM-karsintaottelussa Sloveniaa vastaan syyskuussa 2010. Ensimmäisen maaottelumaalinsa hän teki EM-karsintaottelussa Suomea vastaan lokakuussa 2015. Kaikkiaan hän on marraskuun 2019 loppuun mennessä pelannut 49 maaottelua, joissa hän on tehnyt kaksi maalia. Hän on pelannut 19 EM- ja seitsemän MM-karsintaottelua. Hän pelasi neljä karsintaottelua Pohjois-Irlannin selviytyessä EM-kilpailuihin 2016 ja itse kisoissa hän pelasi täyden ajan joukkueensa kaikissa neljässä ottelussa.